JUMAL KÕNELEB
Tere! Oleme taas siin armsa abikaasa Joyga.
Tere, Joy! - Tšau! Eks ole tore taas siin olla. - On.
Väga tore on jagada teile taas Jumala Sõna.
On väga tähtis peatuda Jumala Sõna juures iga päev.
Täna räägime sellest, mida meil Piibli sõnul üle kõige hoida tuleb
ja selleks on meie süda, sest sellest lähtub me elu.
Kristlasena elamine ja Jumalariik pole väline asi,
vaid see on südameasi.
Täna räägime sellest, miks mõnikord tundub,
et Jumala imeline Sõna ei kannagi seda vilja, mida sooviksime.
Keskendume täna sellele,
kuidas panna Jumala Sõna kandma head vilja meie eludes.
Mul on täna kaasas pisike puu, kooliõpetajate sõnul vahtra istik.
See on vaher.
Kui seda taime vaadata, siis mis osa on sellel tähtsaim?
Kas need lehed? Või on see vars?
Mis juhtub, kui rebin lehti ära?
Proovi!
Kui ma rebiks kõik need lehed ära, kas see taim sureb siis ära?
Või mis siis juhtub?
Selle taime tähtsaim osa on loomulikult need juured.
Nii kaua, kui juured on terved, võib taimele juhtuda mida tahes -
kui tuleks torm ja see murduks, kui ma raiuksin selle täiesti maha...
Kui aga maa all kasvavad terved ja head juured,
võrsub see taim üha uuesti.
Nii kaua, kui hoolitsen juurte eest ja juured saavad tugevamaks,
juured saavad vett ja toitaineid, siis see taim kasvab ja kasvab.
Sellest saab lõpuks ilus suur puu,
mille okstele saavad linnud pesi teha ja mis annab varju palava eest.
Juured on tähtsad.
Nagu Jan ütles, räägitakse ka Piiblis juurtest.
Mõtleme, mis on juureks inimese elus?
Mis on tähtsaim osa, see kõige olulisem koht?
Õpetussõnad 4:23 Loen selle, mida Jan luges, uuesti.
"Hoia oma südant
enam kui kõike muud, mida tuleb hoida,
sest sellest lähtub elu!"
Täpselt nagu nendest juurtest.
"Hoia oma südant
enam kui kõike muud, mida tuleb hoida,
sest sellest lähtub elu!"
Mu süda on justkui elu juur, mida ma pean toitma ja hooldama,
kastma ja kaitsma.
Just see, et Jumalariik on seespidi meie sees.
Jumalariik on meie südames, meie vaimus ja kasvab sealt välja.
Igaüks teab, et kui südamega on lood halvad,
siis kogu inimene tunneb end halvasti.
Meil võib olla käsi haige, aga me saame siiski hakkama
ja võime lõbutseda, visata nalja ja tunda end hästi,
kuigi käsi on kipsis.
Aga kui süda on haige, siis on raske keskenduda millelegi.
Mitte miski ei tundu enam toredana.
Piibel ütleb, et süda on tähtsaim osa,
see, millest lähtub elu.
Pole mingi ime, et peame kaitsma just seda.
Mille järgi me teame, kas mu elu juur on korras või ei?
Kas ma võin seda teada? Sellelegi vastab Piibel otse.
Luuka 6:43 "Ei ole head puud, mis kannaks halba vilja,
ega jälle halba puud, mis kannaks head vilja.
Iga puu tuntakse ära ju tema viljast,
sest ei korjata viigimarju kibuvitstelt
ega koguta ohakailt viinamarjakobaraid."
Võin vaadata oma elupuud, vaadata oma elu ja neid eri alasid,
kas asjad minu elus on korras?
Kas minu elu on puu, mis kannab head vilja?
Igaüks kindlasti teab,
et inimestena on meil kõigil mõnes valdkonnas arenguruumi.
Tõesti. Vähemalt minul on.
Sellest räägitakse väga vähe.
Vähe räägitakse just sellest,
et mõnikord kanname vilja ja mõnikord ei kanna,
mõnikord koguduses käies kuulame ja jutlus on väga hea,
ühed saavad sellest midagi ja kannavad vilja,
teine ei pruugi isegi mäletada, mis oli jutluse teema.
Seda räägib ka Jeesus, et Tema Sõna on nagu seeme.
Tuntud tähendamissõnas külvajast, mis leidub evangeeliumites,
räägib Jeesus, et Sõna on seeme. Ta räägib erinevatest maapindadest.
Kui loeme Luuka evangeeliumist tähendamissõna külvajast,
siis loeme, et maapind on just süda.
Me kõik tahaksime, et meie maapind oleks see viimane,
millega Luuka 8:15 lõpeb:
"Aga mis on heas mullas, on need, kes sõna kuuldes
seda kaunis ja heas südames säilitavad
ja kannatlikkuses vilja kannavad."
See on süda, mis vilja kannab. Usume, et mitmed vaevlevad sellega,
et oma elu ei tundu vilja kandvat, kuigi on piiblikoolis käinud vms.
Ometi tundub, et oma elu ei kanna seda vilja, mida sooviks.
Siis on oluline vaadata, kuidas mu südamel läheb?
Kõik me tahame kanda head vilja. - Kindlasti! Mina vähemalt tahan!
See on asi, mida me elult tahame. Et meie elu kannaks head vilja.
Kui me elame siin ilmas,
siis maailma normide järgi peetakse kergesti heaks viljaks
head kallist autot, firmariideid, trendikat töökohta, viimase peal kodu,
mis on sisustatud ajakirjade järgi ning et mul on raha.
Siis ma kannan head vilja.
Need on märgid, mis maailmas näitavad, kas keegi on edukas.
Kui need asjad on olemas, siis on edukas.
Selle poole kuidagi püüeldakse.
Kas need on aga Piibli järgi õiged viljad?
Vaatame Galaatlastele 5:22
"Aga Vaimu vili on armastus,
rõõm, rahu, pikk meel,
lahkus, headus, ustavus,
tasadus, enesevalitsus".
Meie kooli seinal on kõik need head viljad.
Loodetavasti pole need ainult seinal.
Ma kavatsesin just seda sama öelda.
Need Jumala viljad on pisut erilised.
Mõtle, kui mu elus paistaksid need armastus, rõõm, rahu, pikk meel,
lahkus, headus, ustavus, tasadus ja enesevalitsus!
Need on imelised asjad!
Kui tõesti kogen neid oma elus, siis ma olen küll õnnelik.
Ma tunne end siis hästi, kui need tõesti mu elus paistavad.
Huvitav on see, et need räägivad esmalt sisemistest oludest.
Armastusest, rõõmust ja rahust. Aga need räägivad ka inimsuhetest.
Oleme pikameelsed, lahked, head ja ustavad.
Fakt on see, et olgu meie elu materiaalselt kuitahes jõukas,
kui inimsuhted on lagunenud, siis see rikkus ei lohuta eriti.
Kohtasin üht kristlast, kes oli kohtunud miljonäriga.
Siin Soomes. Mitte ainult Ameerikas pole miljonäre.
See miljonär oli enesetapu äärel.
Mõtles end tappa, kuigi tal oli majanduslikult ülikülluslik elu.
Ta oli abielulahutuse läbi kaotanud naise ja lapsed
ja kogu rikkus ei rahuldanud teda enam.
Peame olema ettevaatlikud ja seetõttu Jeesus ütlebki
ning Piibel ütleb, et hoiaksime oma südant.
Need välised viljad on toredad, aga Jumal tahab täita südameid,
et meil ka päriselt oleks hea olla.
On veel üks viis, kuidas hinnata ja vaadata oma elus,
kas minu elu juured on korras? See on kirjas Luuka 6:45
"Hea inimene toob välja head oma südame heast tagavarast
ja paha inimene toob pahast välja paha,
sest ta suu räägib sellest, millest on tulvil ta süda. "
Meie suu paljastab meid.
Kui mu suu räägib nurisedes ja irisedes vastikult halbu sõnu teistele,
siis võin mõelda, kas mu südameolukord on korras?
Kas tuleks südame osas midagi ette võtta?
Kui meie hambajuured on halvas seisukorras,
mida me siis peame tegema? Juureravi hambaarsti juures.
Tuleb ravida juuri ja me teame, et juurekanali ravi pole üldse tore.
Seda tuleb teha korralikult, hammas tuleb ära puhastada
ja kui sinna jääb veidigi sodi, siis tuleb põletik uuesti tagasi.
Siis tuleb seda uuesti puhastada. Samamoodi on ka meie südamega.
Kui märkame, et kõik pole korras, siis tuleb panna saapad jalga,
võtta kõblas ja hakata kitkuma.
Tuleb olla palvekambris, käia rohkem koguduses,
võtta ikka ja jälle Piibel ning hakata juuri ravima.
Ravida südant, et see hakkaks end jälle hästi tundma
ja süda täitub imeliste Jumala lubadustega.
Süda täitub Jumala armastusega, rõõmuga ja taevalike asjadega.
Seejärel hakkab see mu suust välja purskama
ja mida rohkem see mu suust väljub,
seda enam hakkab see paistma viljadena ka minu elus.
Niimoodi see käibki.
Seetõttu meid vahel ärritavad need Jumala jutud,
mida Joy ja Jan oma saates kõigest sellest heast
juba aasta otsa jutlustavad.
"Mu elus pole midagi muutunud - pole tulnud üliküllust ega tervist!"
"Miks see nii on?" Aga ära anna alla!
Kõik see puudutab meie südant,
see on nagu juurekanali ravi südames ja käib tasapisi.
Iga kord, kui siin istume ja koos Jumala häid lubadusi uurime,
on see just juurekanali ravi.
Igakord toimub midagi mu südames ja südame juures.
Täpselt nagu aias. Sellest ei saa hetkega park.
Pean seda piirama ja hooldama ja külvama ka õiget sorti seemneid.
Vähehaaval hakkavad kasvama kaunid hekid ja tulbid. Mitte kohe.
Tasapisi hakkavad kasvama armastusetaimed, rõõmutaimed,
tervisetaimed ja üliküllusetaimed.
Kui jätkan sellega igas valdkonnas ja külvan Jumala imelisi Sõnu,
siis mu ellu kasvab tingimata hea aed, mis igas valdkonnas mõjutab mu elu.
Rahu tuleb mu ellu erinevates valdkondades. Eks ole?
See on nii. Muidugi.
Jeesus räägib ka teise tähendamissõna. Matteuse 13:24
Taevariik on inimese sarnane, kes külvas oma põllule head seemet.
Aga inimeste magades tuli ta vaenlane
ja külvas raiheina nisu sekka ning läks minema.
Kui nüüd oras tärkas ja looma hakkas,
tuli ka raihein nähtavale."
Meie südameisse kerkib erinevaid mõtteid ning seemneid.
Aga Piibel ütleb selgelt ja Jeesus räägibki siin,
et Jumal tahab külvata meisse vaid head seemet.
Jumala Sõna on seeme ja see on hea seeme.
Ku mõelda veel sellele algsele tähendamissõnale külvajast,
siis seal Jeesus rääkis, et Sõna on seeme.
Jumala Sõna on tõesti seeme
ning nagu sellest avokaadoseemnest tuleb ainult avokaadopuu
või põõsas? - Ei teagi, kuigi peaks.
Igal juhul, avokaadost tuleb vaid avokaadosid.
Samamoodi on Jumala Sõnaga. Tervendavad sõnad loovad tervist,
üliküllusest rääkivad kirjakohad toodavad üliküllust,
Jumala julgustavad sõnad loovad lohutust ja abi.
Jeesus tahab, et Tema sõna kannaks vilja meie eludes.
Nagu Joy ütles, mõnikord see pole nii.
Mõnikord võib juba keset päeva minna süda millegipärast lukku
ja kõik võib keset päeva muutuda.
Peame kogu aeg igapäevaselt tegema tööd, et süda püsiks pehme.
Tähendamissõnas külvajast ütleb Jeesus õieti,
et esiteks kukkusid mõned seemned tee peale.
Nagu paneks seemne siia klaaslauale, oodates, et see kannab head vilja.
Kõik meist teavad, et see ei kanna mitte mingisugust vilja siin.
Ilmselt koristaja viskab selle ära.
Nii Jeesus ütlebki, et mõned seemned kukuvad teele.
Kui jüngrid küsisid hiljem, mida Ta sellega mõtles,
vastas Ta, et mõnikord põrkavad seemned tagasi
kõvast südamest nagu tee pealt. Vaenlane tuleb ning võtab need ära.
Jeesus mõtleb sellega ka seda, et alati me ei mõista Jumala Sõna.
See läheb meist mööda.
Kord kuulsin eriti võitud jutlust, kus jutlustaja rääkis kaks tundi,
aga ma ei mõistnud, mida ta tahtis öelda.
Siis see läheb meist mööda.
Mõistagi Jeesus tahab, et seeme kukuks heasse mulda
ja kannaks head saaki. Aga alati nii ei lähe.
Tähtis on aga mõista, et siin on küsimus südamest.
See pole mingi ülivaimulik asi, vaid see puudutab meie südant.
Mõnikord hingehoiutöös märkan, et väga palju aega kulub sellele,
et saaksime südame kasvõi veidi pehmenema.
Võib olla asju lapsepõlvest, mis on südame kõvaks muutnud.
Ma ei tea, mis on sinu lugu, aga võib olla on ka sinul kõva süda
ja sa isegi ei tea, millest see tuleb.
Jumala tahe on, et su süda pehmeneb.
Igatpidi Jumal tahab, et su süda oleks pehme pinnas,
kuhu Ta Sõnad vajuks ja kannaks imelist saaki.
Nagu Joy ütles, mõnikord see võtab aega.
See võib võtta isegi kaua aega, aga kõik "Isa süda" seminarid
ja muud sellised, mida Soomes on nüüd olnud,
kus õpetatakse Jumala headusest,
siis seal saavad inimesed õieti mõistma, et Jumal on hea.
Ka "Jumal kõneleb" saated, Jumala Sõna lugemine ja ülistusmuusika
on abiks, et su süda pehmeneks.
Mõtle, ku see tõesti on nii, nagu Piibel ütleb -
kui ma seda teen ja panustan oma südamesse,
panustan oma elu juurde ja suhtesse Issandaga,
siis see hakkab kandma vilja, mis paistab ka väljapoole.
See hakkab kandma Galaatia kirja vaimuvilju:
armastust, rõõmu, rahu,
pikka meelt, lahkust, headust, ustavust, tasadust, enesevalitsust.
Ja see kannab veel tervisevilja,
üliküllusevilja ja rahuvilja.
See kannab head vilja mu suhetes lastega,
sugulastega, sõpradega, töökohas.
See on nii tähtis asi ja vundament,
mille kaudu Jumal teeb meie eludes tööd.
Palun sind täna - ole kannatlik, pea vastu
ja jätka seda sama, mida oled siiamaani teinud.
Ära anna alla!
Päev päeva järel kasvab see vili pisut rohkem ja rohkem.
Aasta pärast märkad, et elu on parem kui aasta tagasi.
Kahe aasta pärast märkad, et ei mäletagi enam probleeme,
mis mul olid kaks aastat tagasi. Ja mis veel kümne aasta pärast!
Siis sa näed lausa neid häid vilju, seda eriliselt head sinu oma elus.
Nii see on sündinud meie elus. Mitte kiiresti, vaid tasapisi.
Aga selgelt paremas suunas.
On tähtis meeles pidada, et küsimus on Vaimu viljades.
Mitte meie omades, oma lihasjõul tehtud viljades.
Need on Vaimu viljad. Püha Vaimu imelised viljad meis,
mis tulevad Jumala Sõna, ülistusmuusika, palve
ja kõige sellise kaudu esile. - Issandlalt endalt. - Issandalt.
Issand kannab meis head vilja, kui anname Talle ruumi
ja külvame ja muudkui külvame.
Ka meie pole näinud mingeid järske muutusi oma rahaasjades
või terviseküsimustes.
Aga kui hakkasime külvama
tervendavaid või rahaasju puudutavaid Jumala lubadusi,
siis nägime peagi ka vilju.
Jeesus ütles tähendamissõnas külvajast nii:
"Aga mis on heas mullas, on need,
kes sõna kuuldes seda kaunis ja heas südames säilitavad
ja kannatlikkuses vilja kannavad."
Iga põllumees teab ja ka meie teame,
et kui külvame selle avokaado seemne siia mulda, siis kohe ei saa vilja.
See võtab aega. Aga Jumala Sõna on seeme.
See kannab päris kindlasti vilja, kui me ei anna alla.
Kui meil on näiteks terviseasjus probleeme ja näen oma elus,
et mu elupuu on haige, minu elus on haiguseid,
siis tuleb uurida,
kuidas mu juurte olukord selles valdkonnas on?
Kuula, mida Õpetussõnad 4:22 ütleb:
"Mu poeg, pane tähele mu sõnu, pööra oma kõrv mu kõnede poole!
Ära kaota neid enesel silmist, hoia need oma südames;"
Täpselt nagu seemne, peidame need oma südamesse!
"Sest need - Jumala Sõnad - on eluks sellele, kes need leiab,
ja terviseks kogu ta ihule! " Aamen.
"Hoia oma südant enam kui kõike muud, mida tuleb hoida,
sest sellest lähtub elu!
Saada enesest ära valelik suu ja hoidu huulte väärusest!
Su silmad vaadaku otse" Otse Jumalale ja tema lubadustele.
"ja su pilk olgu suunatud ettepoole!
Pane tähele oma jala suunda, siis on kõik su teed kindlad!"
Ka terviseasjus on tähtis, et külvame vaid terviseseemneid.
"Ära kaldu paremale ega vasakule, hoia oma jalga kurjast!"
Kas palvetame? - Palvetame.
Tänu Teavaisa, et tahad külvata me kõigi südameisse häid seemneid!
Tänu, et saame täna tuua enese ja vaatajate südamed Su palge ette!
Isa, Sina näed ja tead kõike.
Palume eriti nende eest, kelle süda on haige ja kel' on haavu;
nende eest, kelle süda on kõva ja nende maapind pole pehme.
Me palume Isa - muuda Sina see pehmeks!
Nagu Sõna ütleb: muuda kivisüda lihasüdameks!
Puuduta, Püha Vaim, et igaüks võiks elavneda ja tunda,
kuidas süda saab lohutust armust ja armastusest,
saab tugevust Sinu ligiolust.
Issand, me palume, et iga vaataja võiks kogeda ja näha,
et tema süda on korras ja see kannab head vilja!
Jeesuse nimel, aamen.
Jumalariigis kehtib külvamise ja lõikamise seadus.
See, mida me külvame, seda me ka lõikame.
Tean, et ajast, mil hakkasime majanduslikult külvama Jumala riiki,
oleme saanud lõigata hoopis erinevaid uusi saake.
Hoopis teisiti kui kunagi varem.
TV7 on ka osa Jumalariigist ning imehea maapind, kuhu külvata.
Võid uskuda, et Jumal õnnistab. Võid seda teha täna, kui soovid.
Võid helistades numbril 900 1777 ja annetada 7 TV7 Eesti kanali heaks.
Saab teha ka ülekande otse ekraanile tulevaile kontonumbreile.
Jumal annab su külvile rikkaliku saagi.
Ole õnnistatud Jeesuse nimel!
TV7 annetustelefon: 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli Martin